stanford-oval/wikipedia huggingface dataset:
พระโกศทองใหญ่
รายพระนามที่ทรงพระโกศทองใหญ่ > รัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร

| ปี | พระนาม | หมายเหตุ |
| --- | --- | --- |
| 2479 | สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี | เมื่อชักพระศพ พระราชทานเลื่อนจากพระโกศทองน้อย พระราชทานพุ่มและเฟื่อง แต่งพระโกศ |
| 2480 | พระเจ้าบรมวงศ์เธอ กรมพระกำแพงเพชรอัครโยธิน | เมื่อชักพระศพ พระราชทานเลื่อนจากพระโกศกุดั่นใหญ่ |
| 2484 | สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร |  |
รายพระนามที่ทรงพระโกศทองใหญ่ > รัชสมัยพระบาทสมเด็จพระบรมชนกาธิเบศร มหาภูมิพลอดุยเดชมหาราช บรมนาถบพิตร

| ปี | พระนาม | หมายเหตุ |
| --- | --- | --- |
| 2489 | พระบาทสมเด็จพระปรเมนทรมหาอานันทมหิดล พระอัฐมรามาธิบดินทร |  |
| 2490 | สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ | เมื่อพระราชกุศลทักษิณานุปทาน 7 วัน พระราชทานเลื่อนจากพระโกศทองน้อย พระราชทานพุ่มและเฟื่อง แต่งพระโกศ |
| 2493 | สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต | เมื่อชักพระศพ พระราชทานเลื่อนจากพระโกศทองน้อย พระราชทานพุ่มและเฟื่อง แต่งพระโกศ |
| 2495 | สมเด็จพระเจ้าบรมวงศ์เธอ กรมพระยาชัยนาทนเรนทร | เมื่อชักพระศพ พระราชทานเลื่อนจากพระโกศทองน้อย พระราชทานพุ่มและเฟื่อง แต่งพระโกศ |
| 2498 | สมเด็จพระศรีสวรินทิราบรมราชเทวี พระพันวัสสาอัยยิกาเจ้า |  |
| 2501 | สมเด็จพระสังฆราชเจ้า กรมหลวงวชิรญาณวงศ์ | เมื่อชักพระศพ พระราชทานเลื่อนจากพระโกศทองน้อย พระราชทานพุ่มและเฟื่อง แต่งพระโกศ |
| 2527 | สมเด็จพระนางเจ้ารำไพพรรณี พระบรมราชินี |  |
| 2538 | สมเด็จพระศรีนครินทราบรมราชชนนี | มิได้ทรงพระบรมศพ |
| 2551 | สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ | มิได้ทรงพระศพ |
| 2554 | สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี |  |
รายพระนามที่ทรงพระโกศทองใหญ่ > รัชสมัยพระบาทสมเด็จพระวชิรเกล้าเจ้าอยู่หัว

| ปี | พระนาม | หมายเหตุ |
| --- | --- | --- |
| 2559 | พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร | มิได้ทรงพระบรมศพ |

พระเบญจาประดิษฐานพระโกศทองใหญ่ทรงพระบรมศพพระบาทสมเด็จพระนั่งเกล้าเจ้าอยู่หัว ตีพิมพ์ในหนังสือ "Description du Royaume Thai ou Siam" (ตีพิมพ์ภาษาไทยในชื่อ "เล่าเรื่องกรุงสยาม") ของบาทหลวงฌ็อง-บาติสต์ ปาลกัว พิมพ์ที่กรุงปารีส ประเทศฝรั่งเศส เมื่อ ค.ศ. 1854 (พ.ศ. 2397)
พระโกศทองใหญ่ทรงพระบรมศพพระบาทสมเด็จพระจุลจอมเกล้าเจ้าอยู่หัว
นันท์นภัส เลิศนามเชิดสกุล

| นันท์นภัส เลิศนามเชิดสกุล |
| --- | --- |
เกิด: 11 มีนาคม พ.ศ. 2545 (22 ปี) จังหวัดสมุทรปราการ ประเทศไทย
อาชีพ: นักแสดง
อาชีพทางดนตรี
แนวเพลง: ทีป็อป เจป็อป
เครื่องดนตรี: เสียงร้อง
ช่วงปี: พ.ศ. 2551–ปัจจุบัน
ค่ายเพลง: บีเอ็นเคโฟร์ตีเอต ออฟฟิศ (2561–2562) ไอแอม (2562–2564)
อดีตสมาชิก: บีเอ็นเคโฟร์ตีเอต
 นักดนตรี
นันท์นภัส เลิศนามเชิดสกุล (เกิด 11 มีนาคม พ.ศ. 2545) ชื่อเล่น มิวนิค เป็นนักแสดงชาวไทย สังกัดจีเอ็มเอ็มทีวี และเป็นอดีตสมาชิกวงบีเอ็นเคโฟร์ตีเอต
ประวัติ

นันท์นภัสเกิดเมื่อวันที่ 11 มีนาคม พ.ศ. 2545 ที่จังหวัดสมุทรปราการ มีชื่อเล่นว่ามิวนิค เนื่องจากมารดาตั้งครรภ์ที่เมืองมิวนิก ประเทศเยอรมนี นันท์นภัสมีน้องสาวหนึ่งคนชื่อเล่นว่ามิ้ง
นันท์นภัสสำเร็จการศึกษาตอนปลายด้วยการสอบเทียบ (GED) และสำเร็จการศึกษาจากคณะวัฒนธรรมสิ่งแวดล้อมและการท่องเที่ยวเชิงนิเวศ มหาวิทยาลัยศรีนครินทรวิโรฒ
การทำงาน

นันท์นภัสเข้าสู่วงการบันเทิงเมื่อ พ.ศ. 2551 ในฐานะนักแสดงเด็ก ด้วยการแสดงละครโทรทัศน์เรื่อง สื่อรักชักใยอลวน รับบทเป็นน้องจีน ต่อมานันท์นภัสเป็นที่รู้จักมากขึ้นจากการเป็นพิธีกรรายการ ดิสนีย์คลับ ร่วมกับธีระธันญ์ ขจรชัยเดชาวัฒน์ และพีรพล เพิ่มเพ็ชร์ จนต้น พ.ศ. 2561 นันท์นภัสยุติบทบาทในการเป็นพิธีกรรายการดังกล่าว เพื่อเข้าเป็นสมาชิกวงบีเอ็นเคโฟร์ตีเอต รุ่นที่ 2 โดยให้เหตุผลว่า อยากพัฒนาความสามารถด้านการร้องและเต้น และมีสมาชิกรุ่นแรกของวงเป็นแรงบันดาลใจ
วันที่ 17 กรกฎาคม พ.ศ. 2561 นันท์นภัสแสดงเปิดตัวในฐานะสมาชิกวงบีเอ็นเคโฟร์ตีเอตด้วยเพลง "ฤดูใหม่" เพลงรองในซิงเกิล "เธอคือ...เมโลดี้" และนันท์นภัสได้รับหน้าที่เป็นเซ็นเตอร์ของเพลงนี้ ระหว่างอยู่ในวง นอกจากบทบาทไอดอลแล้ว นันท์นภัสยังมีบทบาททางการแสดง ได้รับบทนำในภาพยนตร์เรื่อง กระสือสยาม เป็นโมรา เข้าฉายในโรงภาพยนตร์เมื่อวันที่ 4 เมษายน พ.ศ. 2562 และยังได้รับบทเป็นแพรวพราวในซีรีส์เรื่อง 365 วัน บ้านฉัน บ้านเธอ ร่วมกับสมาชิกวงบีเอ็นเคโฟร์ตีเอตคนอื่น ๆ เริ่มออกอากาศผ่านไลน์ทีวีเมื่อวันที่ 28 พฤศจิกายน พ.ศ. 2562
วันที่ 30 กันยายน พ.ศ. 2564 นันท์นภัสได้ประกาศจบการศึกษาจากการเป็นสมาชิกวงบีเอ็นเคโฟร์ตีเอต วันที่ 1 พฤษภาคม พ.ศ. 2567 นันท์นภัสเข้าเป็นนักแสดงสังกัดจีเอ็มเอ็มทีวี
ผลงาน > ผลงานเพลง

บทความหลัก: รายชื่อผลงานของบีเอ็นเคโฟร์ตีเอต
ผลงาน > ละคร / ซีรีส์

| ปี | เรื่อง | บทบาท |
| --- | --- | --- |
| 2551 | สื่อรักชักใยอลวน | ธีรุดา (น้องจีน) |
| 2551 | คุณหนูฉันทนา | น้องอาย |
| 2552 | ไฟรักอสูร | กุ้งนาง |
| 2553 | พระจันทร์ลายพยัคฆ์ | จันทร์ฉาย (วัยเด็ก) |
| 2553 | มงกุฎดอกส้ม | กองแก้ว |
| 2554 | ดอกส้มสีทอง | กองแก้ว |
| 2554 | ตะวันยอดรัก | หนุงหนิง |
| 2555 | กี่เพ้า (ละครโทรทัศน์) | เพ่ยเพ่ย (วัยเด็ก) |
| 2555 | หมูแดง | คุณพริม |
| 2555 | ดอกโศก | สุดจิต (วัยเด็ก) |
| 2556 | อีสา รวีช่วงโชติ | สา / อุษาวดี (วัยเด็ก) |
| 2557 | ร้ายรักพยัคฆ์กังฟู | หลินหลิน |
| 2557 | น้องใหม่ร้ายบริสุทธิ์ | เปียกปูน |
| 2558 | มงกุฎริษยา | ฟ้า (วัยเด็ก) |
| 2559 | ขมิ้นกับปูน | ทานตะวัน จิตรการ (วัยเด็ก) |
| 2560 | ตะวันยอแสง | ตะวัน (วัยเด็ก) |
| 2561 | เมืองมายา Live: สายเลือดมายา | อัน |
| 2562 | 365 วัน บ้านฉัน บ้านเธอ | แพรวพราว อรุโณทัย (แพรวพราว) |
| 2563 | ห้องนี้ไม่มีห่วย | พระแพง ธนาปรีชาพันธ์ (พระแพง) |
| 2565 | สุดท้าย...ที่ปลายรุ้ง | ฝ้ายฟู |
| 2566 | ภารกิจ(ลับ)ฉบับแฟนด้อม | แพตตี้ |
| 2568 | คุณวาฬร้านชำ | ชมพู |
| 2568 | The Dark Dice เกมทอยทะลุมิติ | มะเมย์ |
ผลงาน > ภาพยนตร์

| ปี | ชื่อ | ค่าย | ผู้กำกับ | บทบาท | วันที่เข้าฉาย | ผู้จัดจำหน่าย | อ้างอิง |
| --- | --- | --- | --- | --- | --- | --- | --- |
| 2551 | รักสามเศร้า | มหาการ พิคเจอร์ | ยุทธเลิศ สิปปภาค | น้องฟ้า | 19 มิถุนายน | จีเอ็มเอ็ม ไท หับ |  |
| 2553 | อาฟเตอร์สคูล วิ่งสู้ฝัน |  | ชลัท ศรีวรรณา | จูน | 21 มกราคม | พระนครฟิล์ม |  |
| 2562 | กระสือสยาม | บีเอ็นเคโฟร์ตีเอต ฟิล์ม บาแรมยู | ปรัชญา ปิ่นแก้ว | โมรา | 4 เมษายน | สหมงคลฟิล์ม อินเตอร์เนชั่นแนล |  |
| 2563 | วันเทก | ไอแอม ฟิล์ม | มนัสนันท์ พันเลิศวงศ์สกุล | มิวนิค | 18 มิถุนายน (เน็ตฟลิกซ์) | สหมงคลฟิล์ม อินเตอร์เนชั่นแนล |  |
ผลงาน > รายการโทรทัศน์

ดิสนีย์คลับ (2553-2561) พิธีกรหลัก
วิกทอรีบีเอ็นเคโฟร์ตีเอต (2561)
BNK48 Senpai 2nd Generation (2561)
AniParade! (อนิพาเร่) ช่องวัน (ร่วมกับ ณัฐทิชา จันทรวารีเลขา, จิดาภา แช่มช้อย, และเพลินพิชญา โกมลารชุน)
รางวัล > รางวัลที่ได้รับการเสนอชื่อเข้าชิง

| ปี | รางวัล | สาขา | ผลงานที่เข้าชิง | ผล |
| --- | --- | --- | --- | --- |
| 2564 | รางวัลนาฏราช ครั้งที่ 12 | ทีมนักแสดงยอดเยี่ยม | 365 วัน บ้านฉัน บ้านเธอ (ร่วมกับทีมนักแสดง) | เสนอชื่อเข้าชิง |
| 2564 | Kazz Awards 2020 | สาววัยใสโดนใจแห่งปี 2019 | มิวนิค นันท์นภัส | อันดับ 5 |
นัมเบอร์ 6 คอลลาบอเรชันส์โพรเจกต์

นัมเบอร์ 6 คอลลาบอเรชันส์โพรเจกต์ (อังกฤษ: No.6 Collaborations Project) เป็นอัลบั้มสตูดิโอลำดับที่ 4 ของนักร้องและนักแต่งเพลงชาวอังกฤษ เอ็ด ชีแรน ออกจำหน่ายในวันที่ 12 กรกฎาคม ค.ศ. 2019 ผ่านอะไวลัมและแอตแลนติกเรเคิดส์ อัลบั้มนี้รวบรวมเพลงที่ทำผลงานร่วมกับคาลิด, กามิลา กาเบโย, คาร์ดิ บี, แชนซ์เดอะแร็ปเปอร์, พีเอ็นบี ร็อก, สตอร์มซีย์, ยับบา, จัสติน บีเบอร์, แทรวิส สก็อตต์, เอ็มมิเน็ม, ฟิฟตีเซนต์, ยัง ทัก, เจ ฮัส, เอลลา ไม, เปาโล ลอนดรา, เดฟ, เฮอร์, มีก มิลล์, บูกีวิทดาฮูดดี, สกริลเลกซ์, คริส สเตเปิลตัน และบรูโน มาส์ เป็นภาคต่อของอัลบั้มรวมเพลง นัมเบอร์ 5 คอลลาบอเรชันส์โพรเจกต์ ของชีแรนในปี 2011
ซิงเกิลแปดเพลงถูกปล่อยออกมาจากนัมเบอร์ 6 คอลลาบอเรชันส์โพรเจกต์ ซิงเกิลนำ "I Don't Care" ขึ้นสู่อันดับหนึ่งของชาร์ตซิงเกิลของสหราชอาณาจักรและอันดับสองบนบิลบอร์ดฮอต 100 ซิงเกิลอื่น ๆ ที่ปล่อยออกมาได้แก่ "Cross Me" "Beautiful People" "Blow" "Best Part of Me" "Antisocial" "South of the Border" และ "Take Me Back to London" อัลบั้มนี้ได้รับคำวิจารณ์ทั้งดีและไม่ดีจากนักวิจารณ์เพลง โดยเปิดตัวที่อันดับหนึ่งของชาร์ตอัลบั้มในสหราชอาณาจักรและบิลบอร์ด 200 ในสหรัฐ และได้รับการเสนอชื่อเข้าชิงรางวัลอัลบั้มเพลงป็อปยอดเยี่ยมในงานประกาศรางวัลแกรมมีประจำปีครั้งที่ 62
รางวัล

| ปี | องค์กร | รางวัล | ผล | อ้างอิง |
| --- | --- | --- | --- | --- |
| 2019 | พีเพิลส์ช้อยซ์อะวอดส์ | อัลบั้มแห่งปี 2019 | เสนอชื่อเข้าชิง |  |
| 2019 | ลอส40 มิวสิดอะวอดส์ | อัลบั้มต่างประเทศยอดเยี่ยม | เสนอชื่อเข้าชิง |  |
| 2020 | รางวัลแกรมมี | อัลบั้มเพลงป็อปยอดเยี่ยม | เสนอชื่อเข้าชิง |  |
| 2020 | กาอานายูเซอร์สชอยซ์ไอคอนส์ | อัลบั้มต่างประเทศยอดเยี่ยม | เสนอชื่อเข้าชิง |  |
| 2020 | รางวัลจูโน | อัลบั้มสากลแห่งปี | เสนอชื่อเข้าชิง |  |
รางวัล > รายการอันดับสิ้นปี

| สื่อสิ่งพิมพ์ | รายการ | อันดับ | อ้างอิง |
| --- | --- | --- | --- |
| จีคิว (รัสเซีย) | 20 อัลบั้มยอดเยี่ยมแห่งปี 2019 | — |  |
รายชื่อเพลง

| ลำดับ | ชื่อเพลง | ประพันธ์ | ผู้ผลิต | ยาว |
| --- | --- | --- | --- | --- |
| 1. | "Beautiful People" (featuring Khalid) | Ed Sheeran Khalid Robinson Fred Gibson Shellback Max Martin | Sheeran Fred Shellback Martin Alex Gibson[a] | 3:17 |
| 2. | "South of the Border" (featuring Camila Cabello and Cardi B) | Sheeran Cabello Belcalis Almanzar Jordan Thorpe Steve Mac Gibson | Sheeran Mac Fred | 3:24 |
| 3. | "Cross Me" (featuring Chance the Rapper and PnB Rock) | Sheeran Chancelor Bennett Rakim Allen Gibson | Fred | 3:26 |
| 4. | "Take Me Back to London" (featuring Stormzy) | Sheeran Michael Omari, Jr. Gibson Martin Shellback | Fred Skrillex Kenny Beats | 3:09 |
| 5. | "Best Part of Me" (featuring Yebba) | Sheeran Abbey Smith Benjamin Levin | Sheeran Benny Blanco Joe Rubel | 4:03 |
| 6. | "I Don't Care" (with Justin Bieber) | Sheeran Bieber Jason Boyd Gibson Shellback Martin | Fred Shellback Martin | 3:39 |
| 7. | "Antisocial" (with Travis Scott) | Sheeran Jacques Webster II Joseph Saddler Gibson | Fred A. Gibson[a] | 2:41 |
| 8. | "Remember the Name" (featuring Eminem and 50 Cent) | Sheeran Marshall Mathers III Curtis Jackson III Andre Benjamin Antwan Patton Patrick Brown Ray Murray Rico Wade Martin Shellback | Sheeran Fred Shellback Martin | 3:27 |
| 9. | "Feels" (featuring Young Thug and J Hus) | Sheeran Jeffery Williams Momodou Jallow Gibson | Fred | 2:30 |
| 10. | "Put It All on Me" (featuring Ella Mai) | Sheeran Ella Howell Gibson | Fred | 3:17 |
| 11. | "Nothing on You" (featuring Paulo Londra and Dave) | Sheeran Paulo Londra David Omoregie Gibson Daniel Oviedo Cristian Salazar | Fred Sam Tsang[a] | 3:20 |
| 12. | "I Don't Want Your Money" (featuring H.E.R.) | Sheeran Paul Jefferies Joe Reeves Gibson | Nineteen85 Fred[b] | 3:24 |
| 13. | "1000 Nights" (featuring Meek Mill and A Boogie wit da Hoodie) | Sheeran Robert Williams Artist Dubose Matthew Samuels Gibson Jahaan Sweet | Boi-1da Fred Sweet | 3:32 |
| 14. | "Way to Break My Heart" (featuring Skrillex) | Sheeran Sonny Moore Mac | Skrillex Mac | 3:10 |
| 15. | "Blow" (with Chris Stapleton and Bruno Mars) | Sheeran Christopher Stapleton Peter Hernandez Brody Brown Frank Rogers J.T. Cure Bard McNamee Greg McKee | Mars | 3:29 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 49:48 |
หมายเหตุ
^a  หมายถึงผู้ผลิตเพิ่มเติม
^b  หมายถึงผู้ร่วมผลิต
"Blow" เป็นแบบตัวพิมพ์ใหญ่ทั้งหมด
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 2× Platinum | 140,000‡ |
| Austria (IFPI Austria) | Platinum | 15,000‡ |
| Brazil (Pro-Música Brasil) | Platinum | 40,000‡ |
| Canada (Music Canada) | 4× Platinum | 320,000‡ |
| Denmark (IFPI Danmark) | 3× Platinum | 60,000‡ |
| France (SNEP) | Platinum | 100,000‡ |
| Germany (BVMI) | Gold | 100,000‡ |
| Hungary (MAHASZ) | Platinum | 4,000‡ |
| Italy (FIMI) | Platinum | 50,000‡ |
| Netherlands (NVPI) | Platinum | 40,000‡ |
| New Zealand (RMNZ) | 4× Platinum | 60,000‡ |
| Poland (ZPAV) | Platinum | 20,000‡ |
| Singapore (RIAS) | Platinum | 10,000* |
| Spain (PROMUSICAE) | Gold | 20,000‡ |
| United Kingdom (BPI) | 3× Platinum | 1,050,427 |
| United States (RIAA) | Platinum | 1,000,000‡ |
 *ตัวเลขยอดขายขึ้นกับการรับรองอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| ทั่วโลก | 12 กรกฎาคม 2019 | ซีดี ดิจิทัลดาวน์โหลด สตรีมมิง | อะไซลัม แอตแลนติก |  |
เทพศาสตร์ซากาโมโต้

ซีรีส์มังงะญี่ปุ่นโดยนามิ ซาโนะ
| --- | --- |
เทพศาสตร์ซากาโมโต้

坂本ですが? (Sakamoto desu ga?)
ชื่อภาษาอังกฤษ: Haven't You Heard? I'm Sakamoto
แนว: สุขนาฏกรรม
มังงะ
เขียนโดย: นามิ ซาโนะ
สำนักพิมพ์: เอ็นเตอร์เบรน
สำนักพิมพ์ภาคภาษาไทย: เซนชู
นิตยสาร: ฮาร์ตา
กลุ่มเป้าหมาย: เซเน็ง
ตีพิมพ์ตั้งแต่: 14 เมษายน พ.ศ. 2555 – 14 ธันวาคม พ.ศ. 2558
จำนวนเล่ม: 4
อนิเมะโทรทัศน์
กำกับโดย: ชินจิ ทากามัตสึ
อำนวยการสร้างโดย: โนบูมิตสึ อูราซากิ โก ทานากะ โกโร ชินจูกุ อัตสึชิ ไอตานิ คาซูฟูมิ คิกูชิมะ มาโกโตะ ซาโต คิซาระ ทากาฮาชิ เรียวซูเกะ วาตานาเบะ
เขียนบทโดย: ชินจิ ทากามัตสึ
ดนตรีโดย: ยาซูฮิโกะ ฟููกูดะ
สตูดิโอ: สตูดิโอดีน
เครือข่าย: TBS, CBC, MBS, BS-TBS, TBS Channel 1
เครือข่ายภาษาไทย: ช่อง 3 เอสดี
ฉาย:  8 เมษายน พ.ศ. 2559  –  1 กรกฎาคม พ.ศ. 2559
ตอน: 12 + โอวีเอ
 สถานีย่อยการ์ตูนญี่ปุ่น
เทพศาสตร์ซากาโมโต้ (ญี่ปุ่น: 坂本ですが?; โรมาจิ: Sakamoto desu ga?) เป็นซีรีส์มังงะญี่ปุ่น แต่งเรื่องและวาดภาพโดยนามิ ซาโนะ มังงะเป็นเรื่องราวเกี่ยวกับนักเรียนมัธยมปลายชื่อซากาโมโต้ ซึ่งมีชื่อเสียงในหมู่นักเรียนว่าเป็นคนที่ "เท่ที่สุด" มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะดัดแปลงผลิตโดยสตูดิโอดีนออกอากาศตั้งแต่เดือนเมษายนถึงกรกฎาคม พ.ศ. 2559
แหล่งข้อมูลอื่น

เว็บไซต์ทางการของอนิเมะ ที่ TBS (ญี่ปุ่น)
เทพศาสตร์ซากาโมโต้ (มังงะ) ที่เครือข่ายข่าวอนิเมะ
ตำบลบางแก้ว (อำเภอบ้านแหลม)

สำหรับความหมายอื่นของ "บางแก้ว" ดูที่ บางแก้ว (แก้ความกำกวม)
| ตำบลบางแก้ว |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Bang Kaeo
คำขวัญ: ศาลเจ้าพ่อฟ้าศักดิ์สิทธิ์   ผลผลิตอาหารทะเล   แหล่งเรือตังเกพื้นบ้าน   เป็นตำนานกระซ้าขาว   แพรวพราวเกลือสมุทร   งามที่สุดทะเลโคลน   รำโทนศิลปวัฒนธรรม
ประเทศ: ไทย
จังหวัด: เพชรบุรี
อำเภอ: บ้านแหลม
พื้นที่
 • ทั้งหมด: 24.76 ตร.กม. (9.56 ตร.ไมล์)
ประชากร (2561)
 • ทั้งหมด: 4,920 คน
 • ความหนาแน่น: 198.70 คน/ตร.กม. (514.6 คน/ตร.ไมล์)
รหัสไปรษณีย์ : 76110
รหัสภูมิศาสตร์: 760704
 ส่วนหนึ่งของสารานุกรมประเทศไทย
| องค์การบริหารส่วนตำบลบางแก้ว |
| --- | --- |
องค์การบริหารส่วนตำบล
อบต.บางแก้ว
พิกัด: 13°06′34.5″N 100°03′38.6″E﻿ / ﻿13.109583°N 100.060722°E﻿ / 13.109583; 100.060722
ประเทศ:  ไทย
จังหวัด: เพชรบุรี
อำเภอ: บ้านแหลม
การปกครอง
 • นายก: เอกชัย เตียเจริญ
รหัส อปท.: 06760704
ที่อยู่ที่ทำการ: หมู่ที่ 1 ถนนคันกั้นน้ำเค็ม ตำบลบางแก้ว อำเภอบ้านแหลม จังหวัดเพชรบุรี 76110
โทรศัพท์: 0 3240 5200
โทรสาร: 0 3240 5200
เว็บไซต์: www.bangkaewphet.go.th
 ส่วนหนึ่งของสารานุกรมประเทศไทย
ตำบลบางแก้ว เป็นตำบลตั้งอยู่ในอำเภอบ้านแหลม จังหวัดเพชรบุรี ห่างจากที่ว่าการอำเภอบ้านแหลมไปทางทิศตะวันออกเฉียงใต้ประมาณ 20 กิโลเมตร มีพื้นที่ทั้งหมดประมาณ 24.760 ตารางกิโลเมตร หรือประมาณ 15,475 ไร่ ประกอบไปด้วย 8 หมู่บ้าน ได้แก่ บ้านบางแก้ว บ้านนาแค บ้านทำเนียบ บ้านบนดอน บ้านหนองแห้ว บ้านนาบัว บ้านร่องใหญ่ และบ้านเหมืองกลาง โดยเริ่มแรกมีจำนวน 6 หมู่บ้าน ภายหลังได้มีการแยกหมู่ที่ 1 ออกเป็นหมู่ที่ 8 และแยกหมู่ที่ 3 ออกเป็นหมู่ที่ 7 รวมเป็น 8 หมู่บ้าน มีองค์การบริหารส่วนตำบลบางแก้วรับผิดชอบพื้นที่ทั้งหมดของตำบล ซึ่งได้รับการจัดตั้งเมื่อวันที่ 23 กุมภาพันธ์ พ.ศ. 2540 ปัจจุบันเป็นองค์การบริหารส่วนตำบลขนาดกลาง
ตำนาน

จากคำบอกเล่าของบรรพบุรุษได้สรุปเนื้อเรื่องได้ว่า "ในอดีตนั้นเมื่องเพชรบุรีเคยเป็นเมืองท่าที่สำคัญของสยามประเทศมาแต่เก่าก่อน จนกระทั่งสยามประเทศได้มีการทำสนธิสัญญาเบอร์นี เพื่อให้มีเพียงแค่เมืองท่าเดียวคือท่าเรือกรุงเทพ (ท่าเรือคลองเตย) หลังจากสนธิสัญญาได้ยกเลิกไปแล้วนั้น รัฐบาลก็ไม่ได้เคยคิดฟื้นฟูเมืองท่าตามหัวเมืองอีกเลย" ในสมัยเมืองเพชรยังมีความรุ่งเรืองมีการติดต่อค้าขายกับต่างประเทศ เช่น ประเทศจีน ฮอลันดา โปรตุเกส อินเดีย เป็นต้น จึงยังความให้ชาวเมืองเพชรได้รับอารยธรรมจากที่อื่นในการประกอบอาหารคาว-หวาน จนเป็นเอกลักษณ์ของคนเมืองเพชร หามีเมืองอื่นทำได้เสมอเหมือนไม่ จากการเล่าขานเหล่านี้ก็ได้มีอยู่ว่า "ได้มีสำเภาจีนได้บรรทุกสินค้า จาน ชาม แก้ว แหวน เงินทอง มาเต็มลำเพื่อมาค้าขายยังเมืองเพชร แต่ได้ประสบกับลมมรสุมจนเรือได้อับปางลง สินค้าและทรัพย์สินมีค่าจึงได้จมลง จากตำนานดังกล่าวทำให้บรรพบุรุษเชื่อว่าที่ดินในพื้นที่ตำบลบางแก้ว ซึ่งในอดีตเป็นทะเลมีทรัพย์สินที่มีค่าอยู่ในผืนแผ่นดินแห่งนี้ ประกอบกับชายหาดของบางแก้วที่มีกระซ้าซึ่งเป็นเปลือกหอยที่มีอยู่มากที่ชายฝั่งทะเลบางแก้ว ยามเมื่อต้องแสงตะวันเป็นประกายระยิบระยับ ชาวบ้านจึงได้ออกหาสิ่งที่มีค่าที่ยังคงสภาพอยู่บริเวณชายหาด ทำให้ได้เรียกขนานนามว่า "บางแก้ว" จนมาถึงปัจจุบัน และตำนานนี้ก็ยังเป็นเรื่องเล่าสู่ลูกหลานกันต่อไป
ภูมิศาสตร์ > ที่ตั้งและอาณาเขต

ตำบลบางแก้วอยู่ห่างจากที่ว่าการอำเภอบ้านแหลมไปทางทิศตะวันออกเฉียงใต้ประมาณ 18 กิโลเมตร ห่างจากศาลากลางจังหวัดเพชรบุรี 15 กิโลเมตร มีพื้นที่ทั้งหมดประมาณ 24.760 ตารางกิโลเมตร หรือประมาณ 15,475 ไร่ มีอาณาเขตติดต่อกับตำบลข้างเคียงวนตามเข็มนาฬิกา ดังนี้
ทิศเหนือ จรดตำบลปากทะเล อำเภอบ้านแหลม จังหวัดเพชรบุรี (มีคลองแหลมเป็นแนวแบ่งเขต) และตำบลบางจาน อำเภอเมืองเพชรบุรี (มีคลองใหญ่เป็นแนวแบ่งเขต)
ทิศตะวันออก จรดทะเลอ่าวไทย(ตรงข้ามจังหวัดชลบุรี แบ่งตามแนวเส้นขนาน ลองจิจูด 100 องศา -27 ลิปดา -30 พิลิปดา ตะวันออก ตามพระราชบัญญัติกำหนดเขตจังหวัดในอ่าวไทยตอนใน พ.ศ. 2502)
ทิศใต้ จรดตำบลแหลมผักเบี้ย อำเภอบ้านแหลม จังหวัดเพชรบุรี (มีคลองร่องน้อยเป็นแนวแบ่งเขต)
ทิศตะวันตกเฉียงใต้ จรดตำบลนาพันสาม อำเภอเมืองเพชรบุรี จังหวัดเพชรบุรี
ทิศตะวันตก จรดตำบลโพพระ อำเภอเมืองเพชรบุรี จังหวัดเพชรบุรี
ทิศตะวันตกเฉียงเหนือ จรดตำบลช่องสะแก อำเภอเมืองเพชรบุรี จังหวัดเพชรบุรี
ภูมิศาสตร์ > ภูมิประเทศและภูมิอากาศ

พื้นที่เป็นที่ราบมีความลาดเทเล็กน้อยไม่เกิน 1 เปอร์เซ็นต์ โดยมีความลาดเททางทิศตะวันตกไปทิศตะวันออกและเป็นพื้นที่ราบลุ่มชายฝั่งทะเล มีพื้นที่ป่าชายเลนด้านทิศตะวันออกสามารถใช้ประโยชน์กิจการด้านป่าไม้ มีทรัพยากรธรรมชาติที่สำคัญ เช่น กุ้ง หอย ปู ปลา และนาเกลือ ส่วนอากาศจะคล้ายคลึงกับตำบลอื่น ๆ ของอำเภอบ้านแหลม คือ มีลักษณะภูมิอากาศแบบมรสุม มี 3 ฤดู คือ ฤดูร้อนอากาศไม่ร้อนจัด ฤดูหนาวอากาศไม่หนาวจัด และฤดูฝนมีฝนตกค่อนข้างชุกระหว่างเดือนมิถุนายนถึงเดือนสิงหาคมโดยเฉพาะบริเวณชายฝั่งทะเล
ภูมิศาสตร์ > ชายฝั่งทะเล

ลักษณะชายฝั่งทะเลเป็นทะเลโคลน อันเนื่องจากในน้ำมีปริมาณตะกอนแม่น้ำสูงมาก จากการไหลของน้ำจืดออกจากปากแม่น้ำชายฝั่งตั่งแต่ชลบุรีจนถึงเพชรบุรี มีปากแม่น้ำอยู่หลายสาย เช่น แม่น้ำบางปะกง แม่น้ำเจ้าพระยา แม่น้ำท่าจีน แม่น้ำแม่กลอง และแม่น้ำเพชรบุรี จนทำให้ตะกอนในทะเลแถบนี้มีจำนวนสูงสงผลให้ชายฝั่งปากแม่น้ำตั่งแต่จังหวัดฉะเชิงเทรามาถึงแหลมหลวงของจังหวัดเพชรบุรีนั้นเป็นหาดโคลน เกิดเป็นระบบนิเวศป่าชายเลน
ภูมิศาสตร์ > ป่าชายเลน

ในเขตตำบลบางแก้วนั้นไม่มีพื้นที่ป่าชายเลนมากนัก เนื่องจากเป็นพื้นที่ที่ได้มีการพังทลายของดินชายฝั่งค่อนข้างสูง จะมีเพียงปรากฏตามชายฝั่งหลังเขื่อนหินที่กั้นแรงการกัดเซาะชายฝั่ง ป่าชายเลนของตำบลบางแก้วนั้นส่วนใหญ่ถูกทำลายไปก่อนหน้านี้ อันเนื่องจากการเข้าไปตัดไม้ในการเผาถ่านเป็นหลัก การตัดไม้ป่าชายเลนในอดีตส่งผลให้ชายหาดบางแก้วขาดความสมดุลทางระบบนิเวศป่าชายเลนไป อีกทั้งแนวปราการที่จะป้องกันการกัดเซาะพลังทลายของชายฝั่งทะเลก็เสียหายไปด้วย โดยการขุดกระซ้า (เปลือกหอยป่นละเอียดจากธรรมชาติ) ไปขายหรือนำไปเป็นส่วนผสมอาหารสัตว์ในภาคอุตสาหกรรมอาหารสัตว์ ซึ่งเป็นการรู้เท่าไม่ถึงการณ์อันก่อให้เกิดผลเสียหายนานัปการ จนในที่สุดหมู่บ้าน ในตำบลบางแก้วได้ถูกกัดเซาะหายกลายเป็นทะเล ด้วยปัญหาการกัดเซาะชายฝั่งทะเลที่มีความรุนแรงทวีมากขึ้นในยามที่มีคลื่นใหญ่ จึงได้มีการเข้าไปศึกษาปัญหาและการแก้ไขโดยมีสถาบันวิจัยและพัฒนาแห่งเอเชีย ทำการศึกษาชายฝั่งทะเล ณ ตำบลบางแก้ว ในปี พ.ศ. 2532 ทั้งนี้ได้ทำเขื่อนเป็นกองหิน จำนวน 14 กอง เพื่อแก้ไขปัญหาดังกล่าว การกัดเซาะได้เพียงแค่ชลอความรุนแรงเท่านั้น จึงได้มีการวางแนวปราการเป็นเขื่อนหินเป็นแนวยาวตามชายฝั่งของตำบลบางแก้วที่มีการกัดเซาะรุนแรง
ภูมิศาสตร์ > ปัญหาของตำบล

พื้นที่ตำบลบางแก้ว อำเภอบ้านแหลม จังหวัดเพชรบุรี ในอดีตเป็นท้องที่น้ำทะเลเคยท่วมถึง มีสภาพเป็นทะเล ซึ่งต่อมาแผ่นดินได้มีการยกตัวสูงขึ้น มีสภาพเป็นป่าชายเลนด้านทิศตะวันออกของตำบล ประชาชนในพื้นที่ใกล้เคียงได้มีการเข้ามาใช้พื้นที่บุกป่าถางพงออกเพื่อใช้เป็นพื้นที่ทำการเกษตร ทำนาเกลือ และบ่อขังน้ำเพื่อใช้เพาะเลี้ยงสัตว์น้ำทะเล
กาลเวลาผ่านไป ประเทศไทยได้มีการพัฒนาประเทศจากเกษตรแบบพึ่งพาอาศัยเกื้อกูล มาเป็นเกษตรอุตสาหกรรม ทำให้กระซ้า (เปลือกหอย) ถูกนำมาใช้เป็นวัตถุดิบในอุตสาหกรรมอาหารสัตว์ ชาวบ้านที่อาศัยใกล้เคียงชายทะเลอ่าวบางแก้วจึงได้ลักลอบเข้าขุดกระซ้าบรรจุถุงจำหน่าย และปัญหาการบุกรุกป่าชายเลนได้มีความรุนแรงขึ้นจนไม่มีสภาพความเป็นป่าชายเลน เกิดปัญหาการกัดเซาะชายทะเลอย่างรุนแรงแบบที่ไม่เคยมีมาก่อน สร้างความเสียหายแก่บ้านเรือนของประชาชน วัดวาอาราม ต้องรื้อย้ายเข้ามาในแผ่นดินมากขึ้น อันเนื่องจากไม่มีปราการธรรมชาติในการป้องกันแรงกระแทรกของคลื่นลมที่พัดเข้าชายฝั่งในฤดูกาลที่คลื่นลมแรง ประกอบกับการสร้างเขื่อนทำให้มีการขังน้ำไว้ในเขื่อน ตะกอนที่แขวนลอยในน้ำจึงตกตะกอนในเขื่อน ตะกอนที่จะลอยตามน้ำออกปากอ่าวแล้วมาเติมให้กับชายฝั่งจึงลดลง
ทางด้านชายฝั่งทะเลอ่าวบางแก้ว (อ่าวไทย) ประสบปัญหาการกัดเซาะชายฝั่งมากที่สุด มีการกัดเซาะชายฝั่ง ทำให้หมู่บ้าน ศาลากลางบ้านบางแก้ว วัดโคมนารามต้องดำเนินการย้ายสิ่งก่อสร้างขยับเข้ามาในผืนดินให้มากขึ้น จนกระทั่งได้มีศึกษาผลกระทบจากปัณหาดังกล่าวเพื่อแก้ไขอย่างเร่งด่วน และได้ทำการสร้างเขื่อนหินโดยสร้างจากชายฝั่งเป็นจำนวน 14 กอง เพื่อช่วยในการลดความแรงที่จะเข้ามาปะทะชายฝั่งของคลื่นลมที่จะปะทะกับชายฝั่งได้ หลังจากสร้างเขื่อนแล้วปัญหาการกัดเซาะได้ลดความรุนแรงของการพังทลายของชายฝั่งลง
ภูมิศาสตร์ > ทรัพยากรธรรมชาติและแหล่งน้ำ

แหล่งน้ำ
คลองบางแก้ว จากคลองสี่ร้อย ลากผ่านแบ่งเขตหมู่ 6 กับหมู่ 2 แบ่งเขตหมู่ 8 กับ หมู่ 2 ผ่านหมู่ 1 และ หมู่ 4 ออกทะเลสู่อ่าวกรุงเทพ หรือ อ่าวตัว ก (Briht of Bangkok)
คลองเหมืองกลาง จากคลองบางแก้ว(โรงเรียนบ้านเหมืองกลาง เดิม)แบ่งเขตหมู่ 6 กับ หมู่ 8 จนถึงปลายคลองชลประทานหัวรถเหมืองกลาง แบ่งเขตหมู่ 6 กับ หมู่ 5 จนถึงสี่แยกคลองตีคุ (วัดราษฎร์ศรัทธา)
คลองเจ็กสี จุดเริ่มต้นจากแม่น้ำเพชรบุรีแต่จะลากผ่านตำบลท่าราบ ตำบลช่องสะแก ตำบลนาวุ้ง ตำบลโพพระ หลังจากนั้นจึงเข้าสู่พื้นที่ตำบลบางแก้ว ที่หมู่ 2 หมู่ 4 ออกสู่อ่าวกรุงเทพ (Bight of Bangkok)
คลองร่องน้อย
คลองร่องใหญ่
คลองหนองแห้ว
คลองสี่ร้อย แบ่งเขต หมู่ 6 กับ ตำบลโพพระ
คลองนกทุง (คลองนกกระทุง) แบ่งเขตหมู่ 6 ตำบลบางแก้ว กับ หมู่ 10 ตำบลช่องสะแก
คลองพี่เลี้ยง หรือ คลองชลประทาน ดี 25 แบ่งเขตหมู่ 6 ตำบลบางแก้ว กับ หมู่ 10 ตำบลช่องสะแก
คลองใหญ่ หรือ คลองชลประทาน ดี 25 แบ่งเขตหมู่ 6 ตำบลบางแก้ว กับ หมู่ 2 ตำบลบางจาน และ หมู่ 5 ตำบลบางแก้ว กับ ตำบลบางจาน
คลองแหลม แบ่งเขตหมู่ 5 ตำบลบางแก้ว กับ ตำบลปากทะเล ออกสู่อ่าวไทย (อ่าวกรุงเทพ)
คลองนาแค
คลองนาบัว
ทะเล มีสภาพเป็นทะเลโคลนเนื่องจากสภาพอ่าวกรุงเทพมีลักษณะกว้างยาวด้านละประมาณ 100 กิโลเมตร ทำให้ตะกอนจากแม่น้ำสายต่างที่พัดพาตะกอนสู่ทะเลส่งผลให้ทะเลในพื้นที่ตำบลบางแก้วเป็นทะเลโคลน อันเป็นที่อยู่อาศัยของสัตว์หน้าดิน เช่น เคย กุ้ง กั้ง ปู ปลา หมึก แมงดา แพลงตอน อาทีเมีย และหอย เป็นต้น
ป่าชายเลน ปัจจุบันถูกบุกรุกจนไม่เหลือสภาพความเป็น และเป็นที่อยู่อาศัย พืชาป่าชายเลนที่มีปัจจุบันจึงมีการขึ้นเป็นหย่อม พืชป่าชายเลนที่พบในพื้นที่ ได้แก่ ต้นสะแม โกงกางใบใหญ่ โกงกางใบเล็ก ชะคราม ผักบุ้งทะเล ผักเบี้ย เป็นต้น
ประชากร

ในปี พ.ศ. 2561 ตำบลบางแก้วมีประชากรจำนวน 4,920 คน อาชีพหลักของประชาชนคือเกษตรกร ทำนา ทำประมง เพาะเลี้ยงสัตว์น้ำ และนาเกลือ
ประชากร > การศึกษา

โรงเรียนระดับประถมศึกษา 3 แห่ง คือ โรงเรียนวัดราษฎร์ศรัทธา, โรงเรียนบ้านบางแก้ว (สอนถึงมัธยมศึกษาปีที่ 3), และโรงเรียนบ้านเหมืองกลาง (ปัจจุบันได้ยุติการดำเนินการเรียนการสอน)
การศึกษานอกโรงเรียน พื้นที่รับผิดชอบของ การศึกษานอกโรงเรียนอำเภอบ้านแหลม มี 2 ศูนย์ คือ โรงเรียนวัดราษฎร์ศรัทธาและ โรงเรียนบ้านบางแก้ว เก็บถาวร 2016-03-04 ที่ เวย์แบ็กแมชชีน
ศูนย์การเรียนชุมชน 1 แห่ง
ประชากร > สาธารณสุข

ตำบลบางแก้วเป็นพื้นที่ให้บริการของโรงพยาบาลพระจอมเกล้า จังหวัดเพชรบุรี และมีโรงพยาบาลส่งเสริมสุขภาพตำบล จำนวน 2 แห่ง คือ โรงพยาบาลส่งเสริมสุขภาพตำบลบางแก้ว และโรงพยาบาลส่งเสริมสุขภาพตำบลบ้านนาบัว
เศรษฐกิจ > การประกอบอาชีพ

เกษตรกรรม เพาะปลูกข้าว (มีการประกอบอาชีพมากเป็นอันดับ 1 ของตำบล)
ปศุสัตว์ (มีการประกอบอาชีพเป็นอันดับ 2 ด้านการเกษตร โดยเลี้ยงโค จำนวน 296 ครัวเรือน)
ประมง
เพาะเลี้ยงสัตว์น้ำ
นาเกลือ (เกลือสมุทร)
รับจ้าง และอื่น ๆ
เศรษฐกิจ > การใช้ที่ดิน

พื้นที่การเกษตรกรรม
พืชไร่นา-ปลูกข้าว ในหมู่ที่ 2, 3, 5, 6, 7 และ 8 โดยหมู่ที่ 6 มีการปลูกข้าวมากเป็นอันดับ 1 ของตำบล)
โรงงานอุตสาหกรรม 2 แห่ง (โรงงานผลิตเกลือป่น)
โรงกลั่นน้ำมัน 1 แห่ง
คลังน้ำมัน 2 แห่ง
สถานีบริการน้ำมัน 2 แห่ง
โรงสีข้าว 3 แห่ง
บริษัทผู้ประกอบการธุรกิจเพาะเลี้ยงสัตว์น้ำ 2 แห่ง
ศูนย์ถ่ายทอดเทคโนโลยีการเกษตรระดับตำบล (ถ่ายโอนจาก กรมส่งเสริมการเกษตร) 1 แห่ง